具惠善離婚後自揭無地方住 車上過夜連涼都唔沖
具惠善2020年與安宰賢離婚後形象大跌，決定暫停演藝活動重返校園。日前她在《優雅的人生》分享校園生活，其舉動令一眾主持十分驚訝。
具惠善就讀成均館大學，但她表示由於唯一嘅屋企係位於仁川的媽媽家，每日車程就要3、4小時，因此在考試期間她選擇喺自己車上過夜，由節目片段所 見，具惠善喺車上起身後，以濕紙巾刷臉，之後用保暖壺嘅熱水沖杯麵，之後直接將「叮叮飯」加入杯麵。食完早餐後喺車上化妝、換衫，之後再去學校嘅洗手間刷牙，而發看流海太長，具惠善喺書包拎出瑞士牙修剪流海，此舉令女主持Mimi十分驚訝。
具惠善表示有試過租學校宿舍，但完約後無短期租約，加上自己要喺上堂前2、3小時前到學校先會安心心，所以連酒店都唔考慮，直接瞓車上。主持人問到洗澡該怎麼解決，具惠善則不解地說，「我其實不懂，為什麼要天天洗澡？」節目播出後，唔少網民都認為具惠善「賣慘」，又指佢嘅言行十分奇怪。